**Ne ocoleam...**

*George Pena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ne ocoleam, şi totuşi, în vară

când curgea căldura pe străzi

şi noi inauguram în viaţa discretă

zile şi ore de trăire concretă,

să presimţim că ochii noştrii sunt asemenea

şi cum aceleaşi idealuri izvorăsc din ei.

Cu prima şoaptă, gingaşă, în adierea

ce ne-a apropiat,

zările s-au rezemat

pe umerii noştri obişnuiţi cu astrale lumini

prin care au crescut

reverii din lut.

Şi prima voroavă prinsă în zbor

am dezmierdat-o şi-am tăinuit-o deplin,

când privirile interferau şi se-amăgeau

în uimire,

de fericire,

iar ochii tăi mă adorau

mari şi umezi…

calzi.

Simţeam fugind prin noi nelinişti ciudate,

cum numai surâsul tău îmi umplea sufletul

de culori,

ca în zori,

când soarele urcă din adâncul mării

şi valul

sărută malul.

Şi de-atunci, aşa cum respir, înşir visele

în dimineţi cu rouă, pe raze de soare,

iar noi, două păsări Phoenix spre cer,

zburăm pe verticală,

iar copii schiţează două traiectorii paralele,

drumul tău

şi al meu.

Fotografia postată de Pena George.